LATVIJAS ALPĪNISTU SAVIENĪBAS

VALDES SĒDE

PROTOKOLA Nr. 18-8

Rīgā, BJC „Daugmale”, 2018.gada 2.oktobrī

Valdes sēdes laiks 18:00 – 20:00

**Sēdē piedalās:** Mihails Pietkevičs, Edgars Šāblis, Normunds Reinbergs, Māra Vilciņa, Imants Puhovs

**Protokolē:** L.Miķe

**Sēdes darba kārtība:**

**1. Iepriekšējās LAS valdes sēdes protokola apstiprināšana.**

**2. Dalība pasākumos.**

**3. Instruktoru un treneru trūkums.**

**4.Komisiju darbība**

**Citi jautājumi**

1. **Apstiprina LAS maija valdes sēdes protokolu.**
2. **Dalība pasākumos.**

Pietkevičs informē, ka iepriekšējā nedēļā apmeklēja LOK sporta veidu komisijas sēdi. Tā vairāk attiecās uz ziemas sporta veidiem. Galvenais jautājums, ko vajadzēja apstiprināt, bija par 2019.gada sastāvu Bosnijas - Hercogovinas spēlēm. Visas federācijas, kas ir LSFP aptaujāja par ziedojumiem, kopumā ap 90 federācijām. Atbildēja ap 45 federācijām, no kurām olimpiskās bija nedaudz virs 20. Uz šī gada jūliju bija izdarījuši pieņēmumu, ka no plānotā finansējuma nav ienākuši līdz 10 milj euro nauda, kas ir ap 51% no kopējā finansējuma. Gada griezumā finansējuma samazinājums varētu būt par 75%.

Pietkevičs informē, ka pagājušajā piektdienā bija pasākums Latvijas sports 2030, tā bija LOK paplašinātā ģenerālās asamblejas ārkārtas sesija. Galvenā problēma - ir olimpisko sporta veidu federācijas, kas šo neienākošo sponsoru naudas dēļ nespēj aizsūtīt uz nepieciešamajiem kausiem. Tika pieteikts arī jautājumu par prioritārajiem sporta veidiem, kā viegatlētika, slēpošana, vingrošana un tml. Mēs netiekam tajā visā iekšā.

Reinbergs papildina, ka Severa redzējums bija tāds, ka tas attiecas uz augstu sasniegumu sportā nevis tautas līmenī. Manuprāt, cilvēki nav jāsoda par to, ka izvēlējušies ne to sporta veidu. Varbūt par to ir jāraksta jau tagad, lai zina, ka tam ir pretinieki.

Vilciņa piekrīt, paskaidrojot, kad Rīgā visiem nepietika naudas, tad arī gāja runa par prioritāriem sporta veidiem, lai tie vienkārši dabūtu vairāk naudas.

Reinbergs - lai tas netiek pasniegts, ka mēs jau to esam izdiskutējuši. Ir jautājums, ko uzdot - mums ir 5 dārgi komandas sporta veidi - basketbols, florbols, hokejs, futbols, hokejs. Tie ir dārgi pret individuālajiem sporta veidiem.

Šāblis piekrīt Reinbergam, ka brīdī, kad būs jau izlemts, būs par vēlu. Nepieciešams gatavot vēstuli ar mūsu viedokli.

Pietkevičs jautā, kam ratsam - LOK, LSFP, Izglītības un zinātnes ministrijs? Šis jautājums ietekmēs jebkuru federāciju.

Reinbergs kā vienu no pamatojumiem min jaunos sporta veidus, ja tajos Latvijā sāk trenēties, tad ir rezultāti, kuri nav ilgi jāgaida. Ar vecajiem sporta veidiem Ķīnā, Japānā tā trenējas, tos mums nekad nesasniegt.

Tiek nolemts sākt rakstīt vēstules, katram izteikt viedokli, to iesūtot, kādas sadaļas vēstulē iekļaut, kā liekās, ko vajadzētu iekļaut un ko nevajadzētu. Vēstule tiks rakstīta vispārīgi, nepieminot konkrētus sporta veidus, jo necīnamies par saviem sporta veidiem, bet gan par principu.

Reinbergs informē, ka apmeklēja forumu Cik maksā sports. Tas, ko tur runāja, galvenais bija par finanšu piesaistēm, proti, organizācijai jābūt savam mugurkaulam, lai finanšu piesaistē būtu kādam interesanti, lai iegūtu sponsorus. Otrs - skatīties, kur mēs to naudu tērējam. Iespējams, to naudu ieguldot kaut kur citur, tiksim pie labāka rezultāta kā līdz šim. Trešais - visām federācijām prasīs attīstības vīzijas un plānošanas documentus. Tajā brīdī, kad naudas nebūs, šis būs labs iemesls, kāpēc neiedot.

Viens no runātājiem bija francūzis, kas ir piedalījies olimpisko spēļu organizēšanā, pieskārās tēmai, ka sports ir bizness. Rādīja arī piemēru ar ielu vingrošanu, kā uztaisīt biznesu. Ļoti svarīgs ir ārpus sporta veida saturs. Proti akcentējot sportu kā dzīvesveidu, ka uzvarēšana nav galvenais, bet lai šis sports cilvēkiem patiktu kā dzīvesveids.

**3. Instruktoru un treneru trūkums.**

Reinbergs uzsver, ka bolderings šobrīd iet ar uzvaras gājienu Rīgā. Pēdējās dienas Falkors meklē trenerus, VEF sporta zāle meklē trenerus. Ilgtermiņā izeja ir instruktoros. Virsotnei būs zāle Sky & More, kur Artūrs Dombrovskis un Inta Ivanova būs treneri.

Pietkevičs atbild, ka mums pa priekšu vajag apsēsties un pašiem tikt galā, ka pie šādām sienām kāds strādā par šādu treneri un ir vēl instruktori. Ir jāsaprot, kā tie iet kopā? Pašvaldība šādu treneri nevar pieņemt darbā.

Reinbergs papildina, ka dotajā momentā visu izšķir pedagoģiskā izglītība. Vilciņa papildina, ka, ja īsteno interešu izglītību, tad ir nepieciešama C kategorija vai arī augstākā izglītība sportā.

Šobrīd svarīgi ir tas, lai ir cilvēki, kas var strādāt pie šīm sienām, kas netrenē cilvēkus, bet vienkārši parāda un pasaka, kā uzvilkt sistēmu un kā nenosities.

Šāblis piekrīt, ka šis jautājums par kāpšanas sienas instruktoriem ir jānokārto.

Reinbergs uzsver, ka jārunā par to, ka sienas ir, kļūst arvien vairāk, bet jādomā par veidu, kā šo sienu lietderīgi un veiksmīgi ļaut izmantot.

**4. Komisiju darbība.**

Reinbergs informē, ka kāpšanas komisija ir iesūtījusi 6 nolikumus apstiprināšanai LAS valdē. Iemesls tam ir tāds, ka šajos dokumentos ir iestrādāts termiņš, ka, ja šodien apstiprinam, tad termiņu var ievērot.

Galvenās izmaiņas ir tāmēs, kas jāiesniedz, jo tās nestrādā. Reitingam nolēmām, lai nebūtu jāmaina nolikums, tad šīs sacensības iesniedz kā pielikumu.

Nolikums nemainās. Mainās izlases dalībniekiem tas, ka, ja reitings ir par gadu, tad ņem vērā slīdošo reitingu, kā piemēram, ja augustā ir brauciens, tad skatās termiņu reitingam no šī gada augusta līdz iepriekšējā gada augustam.

Šāblis izsaka sekojošu priekšlikumu - šodien apstiprinam, bet, ja tuvākās dienās kāds ko ievēro, tad izlabojam un elektroniski apmaināmies viedokļiem.

Tiek apstiprināti nolikumi. Nianses saskaņos elektroniski.

Reinbergs papildina, ka ar komisiju tiekoties 13.septembrī netika pārrunāts jautājums par sacensību organizatoriem. Savukārt par pasākumu tika lemts, ka to labprāt veidotu atsevišķi mazajiem un atsevišķi lielajiem. Par 2018 gadu finanšu nav.

Problēma par ko jādomā, ka, ja LAS pāriet uz jauno lapu, jādomā, kā veco lapu saglabāt.

Šāblis informē, ka 4.oktobrī būs alpīnisma komisijas sēde. Runāju arī Mirošņikovu par to, kas ko grib organizēt. Sākumā iesniedz komisijai pietiekumu, līdzekļu pieprasijumu. Kārtība sekojoša, katra savus mačus iesniedz savai komisijai. Zelmas grib uzticēt Hofmanim, viņam vienīgajam pieredze un spējas izveidot nepieciešamās trases.

Puhovs informē, ka sporta tūrisma komisija tikās11.septembrī, nākošā tikšanās reize paredzēta 16.oktobrī.

Tika runājāts par sacensību grafikiem nākamajam gadam, salikām pa dienām un

datumiem pasākumus, tikai gada beigās nav precīzie datumi zināmi. Runājām par LAS naudām un sadalīšanas kritērijiem. Viss laiks arī tam tika veltīts.

Paspējām izrunāt par sacensību organizatoriem, komisijai būs priekšlikums no mums. Tiek gatavota dokumentācija, lai par sporta tūrisma atzīšanu par sporta veidu tiktu iesniegts LSFP.

Šobrīd nav skaidrs par balli. Nav skaidrs, kas notiek ar alpīnismu. No mūsu puses kopēju pasākumā negrib, jo būs par garu un vēl jautājums, kāds formāts.

Vilciņa papildina, ka ja tikai apbalvošana notiek pasākumā, tad jā, bet ja garāks, tad nepiekrītam.

Priekšlikums ir taisīt rotāciju, kas organizē šo pasākumu. Telpas patika, bet, lai pasākums neiesūbētu, varētu mainīt organizatorus.

Šāblis atbild, ka ir trīs komisijas. Ja tūristi grib atsevišķi, taisam atsevišķi. Ja grib kopā, tad kopā. Bet tas jāizlemj tuvākā laikā. Jo ar telpām ir grūti un laicīgi jāpiesaka.

**Citi jautājumi**

Vilciņa jautā, ka tika iesūtīts epastā jautājums, uz ko neatbildēja. Ko daram ar Baltijas veterānu sacensību salidojumu. Nepieciešams atskaitīties par tam paredzēto finansējumu. Šāblis atbild, ka tiks iesniegta atskaite par transporta pakalpojumi.

Šāblis iniciē piešķirt 50 eur finansējumu alpīnisma tehnikas semināram. Iniciatīvu atbalsta.